## **Protokoll**

Møte: Brukerutvalgsmøte i Helgelandssykehuset HF

Tid: 19.08.2022

Møtested: Teams, fysisk oppmøte i Mosjøen

**Innkalt:**

|  |  |  |  |  |
| --- | --- | --- | --- | --- |
| **Deltagere** | **Funksjon** | **Organisasjon** | Tilstede | Meldt forfall |
| Anne Lise Brygfjeld | Leder | SAFO - NFU | X |  |
| Tove Linder Aspen | Nestleder | Ivareta  | X |  |
| Steinar Arnesen | Medlem | FFO  | X |  |
| Jan Sundset | Medlem | Samisk befolkning | X |  |
| Grete Bang | Medlem | Eldrerådet | X |  |
| Dag Utnes | Medlem | Kreftforeningen | X |  |
| Hugo Sandoval | Medlem | FFO  |  | X |
| Ija Nilsen | Medlem | RIO |  | X |
|  | Observatør | Leder av ung.råd |  |  |
| Rigmor Røberg | Vara | Kreftforeningen |  | X |
| Hilde Valrygg Vik | Vara | FFO | X |  |
| Liv Jamtli | Vara | FFO | X |  |
| Bjørn Helge Hansen | Vara | Eldreråd |  | X |
|  |  |  |  |  |
| **Fra Helgelandssykehuset** |  |  |  |  |
| Hanne Frøyshov | Adm. dir |  | X |  |
| Knut Roar Johnsen | Samh.sjef/saksbeh. |  | X |  |
| Henrik Skaret | Sekretariat |  | X |  |
| Ole Hope | Prosjektdirektør, nye HSYK |  | X |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Saksliste

Sak 43-2022 Godkjenning av innkalling og saksliste

Sak 44-2022 Godkjenning av protokoll fra 13. juni 2022

Sak 45-2022 Nye Helgelandssykehuset

Sak 46-2022 Muntlig orientering fra konstituert administrerende direktør Hanne Mathilde Frøyshov

Sak 47-2022 Orienteringssaker

Sak 48-2022 Referatsaker

Sak 49-2022 Godkjenning av Handlingsplan for brukerutvalget for 2022-2023

Sak 50-2022 Godkjenning av ny møteplan for brukerutvalget for høsten 2022

Sak 51-2022 Oppnevning av brukerrepresentant til Sykehusapotek Nord HF

Sak 52-2022 Oppnevning av brukerrepresentant til forskningsprosjekt AA-CC-studien (studie som ser på sammenheng mellom akutt blindtarmbetennelse og senere tykktarmskreft)

Sak 53-2022 Deltakelse på regional brukerkonferanse 21.-22. september 2022 i Tromsø

Sak 54-2022 Eventuelt

## PROTOKOLL

**Sak 43-2022 Godkjenning av innkalling og saksliste**

* Sakslisten godkjennes

**Sak 44-2022 Godkjenning av protokoll fra 13. juni 2022**

* Protokollen godkjennes

**Sak 45-2022 Nye Helgelandssykehuset**

* Presentasjon, forslag til konseptvalg i første omgang.

Ole Hope holder egen presentasjon om valgalternativene med anbefaling om alternativ 3.

* Det er et ønske fra prosjektet om at brukerutvalget skal tilslutte seg anbefalingen fra prosjektet med vedtaket

Vedtaket om å støtte alternativet fattes ikke her i dag, da det er en komplisert sak som krever intern diskusjon. Brukerutvalget vil levere en uttalelse i forbindelse med forespørselen:

 ***«Dette er en stor og viktig sak for brukerne. Fristen for tilbakemelding synes å ha vært alt for kort. Vi velger å ta saken til orientering. Vi opplever at det er for mange usikre momenter og alt for kort tid for å gi prosjektgruppen tilbakemelding om denne viktige saken. Sett fra brukerståstedet synes det best å velge et nytt bygg i Sandnessjøen.***

***I tillegg stiller vi spørsmål om det lar seg gjennomføre å ivareta det somatiske og det psykiatriske tilbudet ved lokalisasjonen i Mosjøen med de planene som foreligger for bygget, spesielt med tanke på fokuset på å integrere psykiatri og somatikk.***

***Vi vil derfor gi tilbakemeldingen i etterkant av seminaret i September.»***

Det poengteres at brukerutvalget ikke har fått tilsendt presentasjonen i forkant av møtet og at det oppleves som veldig kort tid mellom utsendelsen av den nyeste informasjonen og forespørselen for når vedtaket skal fattes i utvalget.

Videre har prosjektet følgende forespørsler:

* Prosjektet ber brukerutvalget støtte vedtaket om å iverksette konseptfase to med nytt styringsdokument. Brukerutvalget støtter vedtaksforslaget.
* Prosjektet ber brukerutvalget støtte vedtaket om å planlegge nybygg med hovedkjøkken i eget bygg og et nødvendig antall postkjøkken på begge sykehusene.. Brukerutvalget støtter vedtaksforslaget.
* Prosjektet ber brukerutvalget støtte vedtaket om å flytte lagrene ut av sykehuset. Ønske om at brukerutvalget vedtar støtte til forslaget. Forslaget støttes.
* Prosjektet ber brukerutvalget støtte vedtaket om å bruke behandlerens kontor til behandlerkontor istedenfor en booking-løsning. Brukerutvalget støtter forslaget.

9. September skal Ole Hope orientere om sykehuset i Mosjøen i et seminar med brukerutvalget. Dette er en møteserie og brukerutvalget er invitert til møter både 9. og 23. september. Det skal diskuteres videre hvordan brukermedvirkning kan sikres videre i prosessen.

Brukerutvalget opplever at fristene de mottar for tilbakemelding på prosessene rundt Nye Helgelandssykehuset er for korte.

**Sak 46-2022 Muntlig orientering fra konstituert administrerende direktør Hanne Mathilde Frøyshov**

* Høringsfrist på strategisk utviklingsplan. Vært enkelte innlegg i media mtp. Dette. Høringsfristen var rett over sommeren i utgangspunktet. Både Helse Nord og Helgelandssykehuset har utsatt fristen. Ny frist er satt til den 10. oktober 2022. Brukerutvalget har sendt innspill før denne ble satt til høring. Inviteres til å komme med nytt innspill.
* Den nye fagsjef. Arpad Toth har tiltrådd i stillingen. Jobbet i Helse Nord i ca. fem år. Fra tidligere lege med bred erfaring fra sykehus og klinisk praksis. Han skal jobbe sammen med Hege Sjåvik som er assisterende fagsjef i en periode.
* Status på oppstart tarmkreftkirurgi: Vedtatt fra styret i HN. Elektiv tarmkreftkirurgi skal tilbake til HSYK. Disse pasientene har ventet for lenge. Håper at dette skal hjelpe på den regionale ventetiden. Sykehuset fikk 15.08.22 i oppdrag at vi fra 01.09.22 skal operere disse pasientene igjen. Startet den konkrete planleggingen før dette. Henvisningene kommer til Helgelandssykehuset nå og operasjonsdager planlegges. Rutinene og kvalitetsarbeidet er beskrevet i tidligere informasjon til brukerutvalget. Operasjonene skal utføres v. lokalisasjonen Mo i Rana. Totalt blir det utført flere operasjoner i regionen enn tidligere. Det skal brukes lokale kirurger, men også kirurger som jobber ved andre sykehus. Det er planlagt en proctor-ordning i starten. HSYK skal ikke operere de meste avanserte, men lokalt ønske om at vi skal avhjelpe innad i regionen, evt. også nasjonalt. Ingen kan pålegges å jobbe v. Mo i Rana fra Sandnessjøen, men legges opp til at det kan flyte kompetanse begge veier.

* **Spørsmål fra brukerutvalget om man kan utføre akutte operasjoner mtp. tarmkreft.** Svares med at dette gjøres også idag etter konferanse med Nordlandssykehuset / UNN. I fremtiden vil det vurderes om disse pasientene – dersom innlagt - kan reise til Mo i Rana fra Sandnessjøen, om ikke må det gjøres i Sandnessjøen. I hovedsak skal de kompliserte til NLSH / UNN.
* **Spørsmål fra brukerutvalget om hvem som bestemmer hva som er en komplisert operasjon og hvem som tar disse avgjørelsene**. Svar fra Frøyshov: Dette bestemmes v. MDT-møter / samarbeidsmøter mellom fagmiljøene i regionen. HSYK skal opere tidligere stadier av tarmkreft.
* **Brukerutvalget uttrykker at det er betryggende å høre at større sykehus er involvert i behandlingen v. lokalsykehusene.** Info tilbake om at MDT-møter er nasjonalt vanlige.

Evt. til Hanne M. Frøyshov:

Spørsmål om fremtidig status for somatiske pasienter i Mosjøen. Spørsmål om mye faller tilbake på kommunen, evt. Hva som fortsatt kan gjøres i Vefsn.

* Svar fra Hanne M. Frøyshov: Legger ikke opp til at flere oppgaver skal overføres fra Spesialisthelsetjenesten til kommunen. Sykehuset skal samarbeide med kommunen om å få utført oppgaver i sykehuskroppen. Understreker at man per i dag ikke har kommet til planleggingsfasen for innhold i sykehuset i Mosjøen. Helgelandssykehuset ønsker ikke at sykehuskroppen i MSJ skal bli tomme for somatisk tilbud, men per i dag gjenstår mye av planleggingen. Det er foreslått at psykisk helse og rus skal inn i somatikken jfr. Nasjonal helse- og sykehusplan.

Enkelt pasientsak tas opp, hvor det ikke var tilgjengelig ambulanseressurs i en nødssituasjon. Bruker ønsker at det skal utformes en plan for fremtidig akuttberedskap i Vefsn snarlig.

* Fra Hanne M. Frøyshov: Arbeidet med den prehospitale tjenesten kan starte opp tidlig, men det finnes store muligheter for å ivareta enkelte funksjoner i Mosjøen.
* Brukerutvalget er invitert til to flere møter i utredningen av fremtidige funksjoner i Mosjøen. Disse skal være 9. September og 23. september. Det ønskes en avklaring på hva som ønskes av Brukerutvalget i disse møtene. Brukerutvalget har forstått at de skulle inviteres tidligere i utredningen. Innholdet i sykehuset er ikke konkret på plass og skal diskuteres videre.

Spørsmålet spilles videre til Ole Hope, prosjektdirektør nye HSYK.

**Sak 47-2022 Orienteringssaker**

* Fått invitasjon til 10-årsjubileet til Hopengården 23. August. Hopengården er en stiftelse som har et botilbud for pårørende til alvorlig syke pasienter ved sykehuset i Sandnessjøen. Brukerutvalget er invitert. Styreleder kan ikke møte denne dagen. Spørsmål reises til brukerutvalget om noen kan delta på vegne av brukerutvalget. Hilde Vik deltar på vegne av brukerutvalget.
* Invitasjon til kurs i brukermedvirkning i Bodø. Det skal være et kveldskurs. Passer dårlig mtp. reise. Ingen drar.
* Mail fra Øyvind Ulriksen ang. prisstigning og innvirkningen på pasientreiser og hotellpriser. Denne saken settes til neste møte, da den er veldig viktig. Smestad innkalles til neste møte.

**Sak 48-2022 Referatsaker**

* Bekymringsmelding fra fagdirektør Helse Nord. «Ønske om rehabiliteringsreform». Bus medlemmer bes av utvalgsleder sette seg godt inn i publikasjonen slik at det kan tas opp og diskuteres i dybden neste gang. Det tas opp som egen sak da.

**Sak 49-2022 Godkjenning av Handlingsplan for brukerutvalget for 2022-2023**

* Handlingsplanen godkjennes i dag her.

**Sak 50-2022 Godkjenning av ny møteplan for brukerutvalget for høsten 2022**

* Spørsmål om møtene 9. og 23. september. Det er beskrevet at disse møtene skal gjøres fysisk og over team. Forespørsel til avdelingen for samhandling om møterom kan tilbys. Vedtak om å gjøre begge møtene fysisk vedtas i dag. Møterom bestilles til datoene.
* Møteplanene godkjennes.

**Sak 51-2022 Oppnevning av brukerrepresentant til Sykehusapotek Nord HF**

* Grete Bang oppnevnes som brukerrepresentant til sykehusapotek Nord.

**Sak 52-2022 Oppnevning av brukerrepresentant til forskningsprosjekt AA-CC-studien (studie som ser på sammenheng mellom akutt blindtarmbetennelse og senere tykktarmskreft)**

* Dag Utnes stiller som brukerrepresentant til forskningsprosjektet. Valgt.

**Sak 53-2022 Deltakelse på regional brukerkonferanse 21.-22. september 2022 i Tromsø**

* Anne Lise Brygfjeld tar kontakt med medlemmene med forfall med forespørsel om de ønsker å delta.
* Jan Sundset ønsker å delta.

**Sak 54-2022 Eventuelt**

* Arbeidsmengden og sakene oppleves som overveldende for brukerutvalget og står ikke i stil med det som tilbys fra sykehusets side mtp. Ressurser.

**Sak 55-2022 Oppnevning av brukerrepresentant til styringsgruppen for FACT ung.**

* Rana kommune etterspør en brukerrepresentant til styringsgruppen for FACT ung.
* Tove Linder foreslås og deltar. Informasjon videresendes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Protokoll godkjennes endelig i neste møte, 21. oktober 2022

Protokollen blir lagt fram som referatsak i kommende styremøte

Kopi til:

* Styret i Helgelandssykehuset
* Administrerende direktør ved Helgelandssykehuset
* Sykehusledelsen i Helgelandssykehuset
* Postmottak ved UNN, Nordlandssykehuset, Finnmarkssykehuset, Sykehusapoteket og Helse Nord.